**Slik påvirker det amerikanske presidentvalget vår lyst til å reise til USA:**

**En av fire får mindre lyst til å reise om Trump vinner**

**23 prosent oppgir i Tickets Sifo-undersøkelse at lysten til å reise til USA minsker om Donald Trump blir president – og aller mest minste reiselysten blant kvinner. Vinner derimot Hillary Clinton øker reiselysten med 3 prosent.**

Bestillingene til USA har økt med 24 prosent hittil i år, i følge Tickets bookingstatistikk. Spørsmålet er om den økte reiselysten opprettholdes etter det amerikanske presidentvalget. 23 prosent oppgir at lysten til å reise til USA minsker om Donald Trump vinner valget, mens 1 prosent sier at den øker. Vinner isteden Hillary Clinton får 3 prosent mer lyst til å reise til USA.

* Donald Trump er åpenbart ikke en favoritt hos nordmenn. Vinner Trump minsker reiselysten dramatisk, men om Clinton tar hjem seieren øker reiselysten isteden, sier Ellen Wolff Andresen, Markeds- og Administrasjonssjef i Ticket Feriereiser.

Kvinnene har mest motstand mot Donald Trump – 28 prosent av dem sier at de får mindre reiselyst om Trump vinner – sammenliknet med 18 prosent av mennene. I aldersgruppen 18 – 29 år er motstanden høyere enn i øvrige aldersgrupper, 29 prosent.

64 prosent oppgir at resultatet av valget ikke kommer til å påvirke lysten til å reise til USA.

**Vil resultatet av høstens presidentvalg påvirke din lyst til å reise til USA?**

Ja, jeg får mindre lyst til å reise til USA om Donald Trump vinner valget, 23 prosent

Ja, jeg får mer lyst til å reise til USA om Donald Trump vinner valget, 1 prosent

Ja, jeg får mer lyst til å reise til USA om Hillary Clinton vinner valget, 3 prosent

Ja, jeg får mindre lyst til å reise til USA om Hillary Clinton vinner valget, 0 prosent

Nei, valgresultatet påvirker ikke lysten min til å reise til USA, 64 prosent

Usikker/vet ikke, 9 prosent

*Kilde: Tickets Sifo-undersøkelse*

**For mer informasjon kontakt**Ellen Wolff Andresen
Markeds- og Administrasjonssjef, Ticket Feriereiserellen.wolff.andresen@ticket.no
905 94 673